Hierdie is ‘n baie besonderse tyd van die jaar, maar ook ‘n tyd van rondhardloop agter die wêreld se dinge aan. Ons kan maklik ons fokus verloor en die ware betekenis van Kersfees heeltemal mis. Gee hierdie jaar betekenis aan die Kersseisoen vir jou en jou familie, deur te fokus op Jesus Christus en nie op die kersliggies en die geskenke nie.
Begin die Kersfees skattejag deur die lees van die Kersverhaal. Jy kan dit hieronder in pdf formaat aflaai of volg die skakel na die Blogpost oor die Kersverhaal.
Maak seker jou kinders verstaan die verhouding tussen Jesus se geboorte en Sy dood. Jesus is in ‘n stal gebore met die uitsluitlike doel om die ‘ultimate’ offer vir die mensedom se sondes te word. Sy perfekte lewe en dood aan die kruis het die sondeskuld betaal vir almal wat Sy gratis geskenk van Verlossing aanvaar. Sy geboorte is so besonders omdat Hy later die ‘ultimate’ offer sou word, en DIS hoekom ons die Goeie Nuus van Kersfees vier!
Vir hierdie skattejag lees jy Bybelversies vir jou kinders rondom die geboorte van Jesus en hulle moet dan items in die huis gaan soek wat pas by die leidrade. Daar is geen voorbereiding nodig nie, behalwe vir die print van die leidrade.
Hierdie skattejag het so bietjie meer voorbereiding as die eerste een nodig. Jy pak die nativity scene uit op die plek waar jy die verhaal van Jesus se geboorte vir jou kinders lees. Daarna gaan steek jy die dele van die nativity scene wat jy nodig het in die huis weg. Jy print die skattejag uit en skryf by die leidrade waar in die huis elkeen gevind kan word. Hierdie skattejag werk goed vir jonger kinders.